cyanic-selkie/wikianc huggingface dataset:
Yandex
Άνοιξε το πρώτο γραφείο πωλήσεων εκτός των χωρών της Κοινοπολιτείας στη Λουκέρνη της Ελβετίας το 2012 για τους Ευρωπαίους πελάτες του χώρου της διαφήμισης και το δεύτερο στη Σαγκάη της Κίνας το 2015 για τις κινεζικές εταιρείες που εργάζονται στη ρωσόγλωσση αγορά.
Αουρέλ φον Κέλεμεν
Ο Αουρέλ φον Κέλεμεν (ουγγρικά: Aurél von Kelemen), (20 Απριλίου 1888, Βουδαπέστη, Αυστροουγγαρία - 10 Νοεμβρίου 1968 Βουδαπέστη, Ουγγαρία) ήταν Ούγγρος αθλητής της αντισφαίρισης, παράγοντας του αθλητισμού, καθηγητής πανεπιστημίου, επιχειρηματίας και στρατιωτικός. Αγωνίστηκε στους Ολυμπιακούς Αγώνες του 1912 και στους Ολυμπιακούς Αγώνες του 1924.
Οικογένεια
Πατέρας του ήταν ο Μόριτς Κέλεμεν, δικαστής. Ο αδελφός του Κορνέλ ήταν πολιτικός, μέλος του Κόμματος της Ουγγρικής Ζωής. Είχε έναν νεότερο αδελφό τον Ερνό, δημοσιογράφο, ο οποίος κατείχε θέση σε αντιπροσωπεία μέσων ενημέρωσης στο Άμστερνταμ.
Καριέρα στον αθλητισμό
Ήταν μέλος του "Κλουμπ Μαγυάρ Ατλέτικαϊ" της Βουδαπέστης από το 1907 έως το 1944. Ήταν πέντε φορές πρωταθλητής Ουγγαρίας στο διπλό, το 1914, 1920, 1921, 1922 και το 1923 όλες με συμπαίκτη τον Μπέλα φον Κέρλιγκ. Το 1920 ήταν τρίτος στο διεθνές πρωτάθλημα της Σλοβακίας στην Κόζιτσε. Εκπροσώπησε την Ουγγαρία στο κύπελλο Ντέιβις, παίζοντας στο διπλό με συμπαίκτη τον Μπέλα φον Κέρλιγκ το 1925. Το 1927 έπαιξε στην διεθνή συνάντηση μεταξύ Ουγγαρίας και Αυστρίας και κέρδισε στο διπλό με συμπαίκτη τον Παλ Ασχνέρ.
Προσωπική ζωή
Ο Κέλεμαν αποφοίτησε από την στρατιωτική σχολή στο Τραϊσκίρχεν στο σώμα του πυροβολικού ιππικού, με τον βαθμό του υπολοχαγού. Το 1909 ήταν το πρώτο μέλος του νεοσυσταθείσα συλλόγου "Κλουμπ Μαγυάρ Ατλέτικαϊ". Το 1922 διορίστηκε ο επικεφαλής του ίδιου Συλλόγου. Ένα χρόνο αργότερα εξελέγη αντιπρόεδρος της Ουγγρικής ομοσπονδίας αντισφαίρισης. Το 1926 οργάνωσε το πρώτο πανευρωπαϊκό Ουγγρικό πρόγραμμα τένις για νέους. Το 1927 ήταν ένας από τους ιδρυτές του πρώτου στεγασμένου γηπέδου τέννις στο Βάροσλιγκετ. Μέχρι το 1944 ήταν καθηγητής στη Σχολή Επιστημών φυσικής αγωγής και αθλητισμού του Πανεπιστημίου Ζέμελβαϊς. Το 1925 δημοσίευσε τον δικό του οδηγό του τένις με τίτλο "A modern Lawn Tennis sport". Το επάγγελμά του ήταν η πτηνοτροφία και ήταν ειδικός στην κτηνοτροφία. Του απονεμήθηκε ο τίτλος του Oberregierungsrat (ανώτερη διοικητική θέση) από τον Ούγγρο κυβερνήτη Μίκλος Χόρτυ το 1930 για την προσφορά του στον αθλητισμό.
Τον Ιούνιο του 1930, ο Κέλεμεν και ο συνεργάτης του της εταιρείας που είχε, την Duray és Kelemen Terménykereskedelmi Részvénytársaság, κατηγορήθηκαν για υπεξαίρεση και συνελήφθησαν. Η υπόθεση αφορούσε την τροφοδοσία των ιπποειδών του στρατού από την εταιρεία του Κέλεμαν όπου φέρεται να δωροδόκησε υπαλλήλους για να παρακάμψουν τους κανονισμούς. Συνολικά συνελήφθησαν 29 αξιωματικοί και 11 πληρωτές. Οι μαρτυρίες αυτών των αξιωματικών, πολλοί από τους οποίους έλαβαν δάνεια από την εταιρεία του Κέλεμεν, αθώωσε τον Κέλεμεν και τον συνεργάτη του. Η υπόθεση έκλεισε τον Δεκέμβριο του 1930, όλες οι κατηγορίες εναντίον του Κέλεμεν και του επιχειρηματικού συνεργάτη του αποσύρθηκαν, παρόλο που πολλοί υψηλόβαθμοι αξιωματικοί είχαν καταδικαστεί σε φυλάκιση αρκετών ετών.
Παραπομπές
Κατηγορία:Ούγγροι αθλητές της αντισφαίρισης Κατηγορία:Ούγγροι επιχειρηματίες Κατηγορία:Ούγγροι στρατιωτικοί Κατηγορία:Ούγγροι πανεπιστημιακοί
Τουρκική Ένωση Ξάνθης
Η Τουρκική Ένωση Ξάνθης είναι ένας από τους συλλόγους της μουσουλμανικής μειονότητας της ελληνικής Θράκης. Ιδρύθηκε το 1927, η οργάνωση απαγορεύτηκε από τις Ελληνικές αρχές το 1987 και το 1999. Το 2008, σχετική απόφαση του Ευρωπαϊκού Δικαστηρίου Ανθρωπίνων Δικαιωμάτων καταδίκασε την Ελλάδα για παραβίαση της ελευθερίας του συνεταιρίζεσθαι. Οι Ελληνικές δικαστικές αρχές αρνήθηκαν να την νομιμοποιήσουν εκ νέου, στη βάση του καταστατικού της αλλά και των ενεργειών της. Η ένωση έχει κατηγορηθεί ότι έχει σχέσεις με το Τουρκικό Κόμμα Εθνικιστικής Κίνησης και την ακροδεξιά τρομοκρατική οργάνωση των Γκρίζων Λύκων.
Ιστορία
Στη συνέχεια, η Τουρκική Ένωση της Ξάνθης άσκησε έφεση κατά της απόφασης στο Ευρωπαϊκό Δικαστήριο Ανθρωπίνων Δικαιωμάτων. Στις 27 Μαρτίου 2008, το Ευρωπαϊκό Δικαστήριο θεώρησε ότι είναι αντίθετη με τη σύμβαση η μή αναγνώριση των συλλόγων της τουρκικής μειονότητας, θίγοντας την ελευθερία έκφρασης και συνεταιρισμού. Η Ελληνική Κυβέρνηση άσκησε έφεση κατά της απόφασης αυτής και αρνήθηκε να αναγνωρίσει την Τουρκική Ένωση της Ξάνθης; ωστόσο, το Ευρωπαϊκό Δικαστήριο Ανθρωπίνων Δικαιωμάτων επιβεβαίωσε την πρώτη του απόφαση. Το Δεκέμβριο του 2008 το Εφετείο Θράκης, το οποίο απέρριψε την επανεγγραφή της ένωσης, δήλωσε ότι η απόφαση του Ευρωπαϊκού Δικαστηρίου Ανθρωπίνων Δικαιωμάτων ήταν μη δεσμευτική και ότι το δικαστήριο είχε παραμελήσει να λάβει υπόψη της τις "πολιτικές" παραμέτρους στην απόφασή του, επικαλούμενο και το δεδικασμένο.
Στις 10-10-2017 η Βουλή των Ελλήνων ψήφισε διάταξη που προβλέπει ότι και μετά τη δημιουργία δεδικασμένου, τα ελληνικά δικαστήρια πρέπει να μεταβάλλουν αποφάσεις αντίθετες σε εκείνες του Ευρωπαϊκού Δικαστηρίου Δικαιωμάτων του Ανθρώπου. Η διάταξη επιτρέπει στην Τουρκική Ένωση Ξάνθης και ανάλογα σωματεία να ζητήσουν την αλλαγή της απόφασης
Παραπομπές
Κατηγορία:Ανθρώπινα δικαιώματα στην Ελλάδα Κατηγορία:Ξάνθη
Ζαοζιόρσκ
μικρογραφία|Χάρτης των βάσεων του Βορείου Στόλου Το Ζαοζιόρσκ (ρωσικά: Заозёрск), παλαιότερα γνωστό ως Ζαοζιόρνι (Заозёрный), Σεβερομόρσκ-7 (Североморск-7), και Μούρμανσκ-150 (Му́рманск-150), είναι μια κλειστή πόλη στην Περιφέρεια Μούρμανσκ στη Ρωσία. Στην Απογραφή του 2010, ο πληθυσμός της πόλης ήταν 11.199 κάτοικοι,  μειωμένος από τους 12.687 κατοίκους στην απογραφή του 2002.
Ιστορία
Το κτίσιμο του Ζαοζιόρσκ ξεκίνησε το 1958 ως βάση για τα πυρηνικά υποβρύχια του στόλου που θα αναπτυχθεί το 1961. Αρχικά ήταν γνωστό ως Ζαοζιόρνι (Заозёрный), αναφερόταν ως Σεβερομόρσκ-7 (Североморск-7) για ταχυδρομικούς σκοπούς. Στις 14 Σεπτεμβρίου 1981, χορηγήθηκε το καθεστώς της πόλης και μετονομάστηκε σε Ζαοζιόρσκ, αν και για ταχυδρομικούς σκοπούς χρησιμοποιήθηκε το όνομα του Μουρμάνσκ-150 (Му́рманск-150). Στις 4 Ιανουαρίου 1994, η χρήση του παρόντος κωδικού ονόματος σταμάτησε.
Διοικητικές και δημοτικής κατάστασης
Εντός του πλαισίου των διοικητικών διαιρέσεων, ενσωματώνεται ως κλειστή διοικητική-εδαφική διαμόρφωση του Ζαοζιόρσκ—διοικητική μονάδα με ίσο καθεστώς με αυτό των επαρχιών. Ως δημοτική διαίρεση, η κλειστή διοικητική-εδαφική διαμόρφωση του Ζαοζιόρσκ έχει ενσωματωθεί ως Αστικό Οκρούγκ του Ζαοζιόρσκ.
Παραπομπές
Κατηγορία:Πόλεις της Ρωσίας
CH4OSi
Ο μοριακός τύπος CH4SiO μπορεί να αναφέρεται στα ακόλουθα πέντε (5) ισομερή θέσης:
Κατηγορία:Αποσαφηνίσεις χημικών τύπων Κατηγορία:C1
Ευρωπαϊκό Σώμα Αλληλεγγύης
μικρογραφία|Σημαία Ευρωπαϊκής Ένωσης στο πρόγραμμα "Ευρωπαϊκό Σώμα Αλληλεγγύης" Το Ευρωπαϊκό Σώμα Αλληλεγγύης είναι έργο της Ευρωπαϊκής Ένωσης και έχει στόχο την προώθηση του εθελοντισμού στους νέους πολίτες. Μεταξύ των κρατών μελών καλούνται όσοι νέοι επιθυμούν να λάβουν μέρος και να ταξιδεύσουν κυρίως εντός της Ε.Ε. με σκοπό την παροχή υποστήριξης υπό την μορφή εθελοντισμού πάνω σε διάφορα θέματα. Ταυτόχρονα με την παροχή υπηρεσιών, αποστολή αποτελεί ακόμα η εμπειρία και οι ευκαιρίες στους νέους που επιθυμούν να βοηθήσουν και να αναπτύξουν τις δεξιότητές.
Βασικές λειτουργίες
Μέρος στο σώμα αλληλεγγύης μπορούν να λάβουν νέοι πολίτες της Ε.Ε. και επιπλέον συμβεβλημένες χώρες, ηλικίας 18 έως 30 ετών. Έπειτα από την δημιουργία λογαριασμού στην επίσημη ιστοσελίδα μπορείτε να πληροφορείστε σχετικά με νέες θέσεις εθελοντισμού καθώς και αίτηση συμμετοχής σε αυτές ανά την Ευρώπη. Οι εθελοντές που λαμβάνουν μέρος σε μία δράση δεν αμείβονται για την εργασία τους αλλά, ανάλογα με το πρόγραμμα λαμβάνουν στήριξη για την κάλυψη των εξόδων μετακίνησης, διαμονής, γευμάτων και ιατρικής ασφάλισης, καθώς και ένα μικρό χρηματικό ποσό για την κάλυψη των καθημερινών τους εξόδων.
Θέματα εθελοντικής απασχόλησης
Υπάρχουν δεκάδες θέματα απασχόλησης για έναν νέο στα πλαίσια των δυνατοτήτων του. Από Μη Κερδοσκοπικές Οργανώσεις έως και προώθηση της δημοκρατίας.
Σύμφωνα με το Ευρωπαϊκό Σώμα Αλληλεγγύης οι τομείς είναι οι εξής:
Στην πράξη
Σύμφωνα με στατιστικά της Eurobarometer το ένα τέταρτο (25%) των νέων δηλώνει ότι συμμετείχαν σε μία εθελοντική δραστηριότητα τους τελευταίους 12 μήνες.
Όσοι συμμετείχαν δήλωσαν πως:
Όμως, από το 25% των ενεργών εθελοντών, το 88% αυτών δηλώνουν πως δεν πρόσφεραν εθελοντικές υπηρεσίες σε χώρες εκτός της χώρας διαμονής τους και αυτό διότι δεν τους δόθηκε η ευκαιρία κάτι που σκοπεύει να κάνει το Σώμα Αλληλεγγύης ενώ μόνο το 6% είχαν την δυνατότητα να προσφέρουν εθελοντισμό στο εξωτερικό.
Συμμετοχή στο πρόγραμμα πραγματοποιείτε για διάστημα από 2 έως και 12 μήνες. Το ακριβές διάστημα διαμορφώνεται ανάλογα την συνεργασία που έχει υπογραφεί, διαφορετική σε κάθε περίπτωση.
Η υπηρεσία μέσω της Ευρωπαϊκής Διαδικτυακής Πύλης Νεολαίας υποστηρίζει με γραπτή επικοινωνία κάθε είδους ερώτηση γύρω από τον ευρωπαϊκό εθελοντισμό του σώματος αλληλεγγύης σε 27 γλώσσες.Έπειτα από μία συμφωνία για εθελοντική προσφορά σε άλλη χώρα, οι συμμετέχοντες ενημερώνονται για τα καθήκοντά τους και λαμβάνουν την κατάλληλη εκπαίδευση και γλωσσική υποστήριξη.
Κατά την ίδρυση
Το Ευρωπαϊκό Σώμα Αλληλεγγύης έκανε την εμφάνισή του τον Σεπτέμβριο του 2016 από τον πρόεδρο Ζαν-Κλοντ Γιούνκερ κατά την διάρκεια ομιλίας του στην Ευρωπαϊκή Επιτροπή. Σύμφωνα με τον Πρόεδρο Γιούνκερ υπάρχουν στην Ευρώπη πολλοί νέοι με κοινωνικές ευαισθησίες οι οποίοι είναι πρόθυμοι να δείξουν έμπρακτα την αλληλεγγύη τους, συμπληρώνοντας πως η Ευρώπη έχει ανάγκη από αυτή την αλληλεγγύη. Μάλιστα έκφρασε την επιθυμία για την ταχύτερη δυνατή σύσταση της επιτροπής πριν το 2020.
Προϋπολογισμός
Το μεγαλύτερο μέρος των εξόδων για την κινητικότητα και τη διαμονή στο εξωτερικό θα καλυφθούν από την Ε.Ε. και συγκεκριμένα από τα προγράμματα της "Ευρωπαϊκής Εθελοντικής Υπηρεσίας" και "Εγγυήσεων για τη Νεολαία".
Η Επιτροπή προτείνει να χορηγηθούν 341,5 εκατ. Ευρώ στο Σώμα της Ευρωπαϊκής Αλληλεγγύης για την περίοδο 2018-2020. Στόχος είναι να συμμετάσχουν 100.000 νέοι στο Ευρωπαϊκό Σώμα Αλληλεγγύης έως τα τέλη του 2020.
Εξωτερικοί σύνδεσμοι
Κατηγορία:Ευρωπαϊκή Ένωση
Ιλόνα Βαραντί
Η Ιλόνα Βαραντί (Πετερίνε ή Πέτερι από το όνομα του συζύγου της) (ουγγρικά : Ilona Várady--Péteriné), (Βουδαπέστη, Αυστροουγγαρία, 6 Αυγούστου1894 - ? )  ήταν αθλήτρια της αντισφαίρισης από την Ουγγαρία.
Συμμετείχε για την Ουγγαρία στους Ολυμπιακούς αγώνες του 1924 στο Παρίσι. Στο απλό αποκλείστηκε στον δεύτερο γύρο από την Βρετανίδα Κονέλ με 2-0. Στο διπλό μεικτό με συμπαίκτη τον Αουρέλ φον Κέλεμεν αποκλείστηκαν στον δεύτερο γύρο από το Ολλανδικό δίδυμο.
Πιερ Γκασλί
Ο Πιερ Γκασλί είναι Γάλλος οδηγός αγώνων, που αγωνίζεται αυτή τη στιγμή στη Φόρμουλα 1 υπό τη γαλλική σημαία, στην ομάδα της Alpine-Renault. Είναι ο πρωταθλητής του GP2 Series το 2016 και δεύτερος στη σειρά Formula Renault 3.5 Series και Super Formula το 2014 και 2017 αντίστοιχα. Έκανε το ντεμπούτο του στη Φόρμουλα 1 με τη Σκουντερία Τόρο Ρόσο στο Γκραν Πρι της Μαλαισίας. Προωθήθηκε στη Red Bull Racing το 2019, προτού ξαναγυρίσει πίσω δίνοντας τη θέση του στον Αλεξάντερ Άλμπον από την Τόρο Ρόσο μεταξύ των γύρων της Ουγγαρίας και του Βελγίου με τον συμπαίκτη Ντανιίλ Κβίατ. Ο Γκασλί πήρε την παρθενική του νίκη στη Φόρμουλα 1 στο Γκραν Πρι της Ιταλίας το 2020 ενώ οδηγούσε για την Άλφα Τάουρι.
Ιλόνα Βαραντί
Ήταν πρώτη το 1922 στο απλό στο διεθνές πρωτάθλημα της Αυστρίας.
Πιερ Γκασλί
Προσωπική ζωή
Γεννημένος στη Ρουέν της Γαλλίας, από τον πατέρα του Ζον Ζακ Γκασλί και τη μητέρα του Πασκάλ. Η οικογένεια του ασχολούτανε εδώ και καιρό με μηχανοκίνητα σπορ. Ο παππούς του αγωνιζόταν στα καρτ και ο πατέρας του είχε επίσης αγωνιστεί σε διάφορες κατηγορίες αγώνων, συμπεριλαμβανομένων καρτ, αγώνων αντοχής και ράλι. Ο Γκασλί είναι ο νεότερος μαζί με τα τέσσερα ετεροθαλή αδέρφια του, δύο από τον προηγούμενο γάμο της μητέρας του. Καθώς και δύο από τον γάμο του πατέρα του. Στην ηλικία των έξι ετών, γνώρισε για πρώτη φορά τα καρτ σε μια τοπική πίστα. Ο Γκασλί μεγάλωσε μαζί με τον αείμνηστο Αντουάν Ουμπέρ. Οδήγησαν μαζί στα καρτ από την ηλικία των επτά ετών, πήγαν στο ίδιο ιδιωτικό σχολείο και έμειναν μαζί ως συγκάτοικοι για αρκετά χρόνια. Είναι επίσης φίλος με τον Σαρλ Λεκλέρ από νεαρή ηλικία μαζί με τον Εστεμπάν Οκόν αφού οδήγησαν μαζί στα πρώτα στάδια των καριερών τους στα καρτ. Το 2019 μετακόμισε στο Μιλάνο. Εκτός από τα γαλλικά του, ο Γκασλί μιλά επίσης ιταλικά και αγγλικά.
Ιλόνα Βαραντί
Παραπομπές
Κατηγορία:Ουγγαρέζες αθλήτριες της αντισφαίρισης
Πιερ Γκασλί
Καρτ
Ο Γκασλί μπήκε στα καρτ το 2006 σε ηλικία δέκα ετών, όταν τερμάτισε 15ος στο Γαλλικό Πρωτάθλημα Minime, πριν τερματίσει τέταρτος την επόμενη χρονιά. Το 2008 ανέβηκε στο Γαλλικό Πρωτάθλημα Cadet, πριν μετακομίσει στη διεθνή σκηνή το 2009. Μετακόμισε στην κατηγορία KF3, παραμένοντας μέχρι το τέλος του 2010, οπότε και τερμάτισε δεύτερος στο CIK-FIA European Championship.
Formula Renault
Το 2011, ο Γκασλί έκανε το ντεμπούτο του στα μονοθέσια, συμμετέχοντας στο γαλλικό πρωτάθλημα F4 κατηγορίας 1,6 λίτρων. Τερμάτισε τρίτος πίσω από τους μελλοντικούς αντιπάλους του στο Eurocup Μαθιέ Βαξαβιέρ και Αντρέα Πιζζιτόλα με επτά βάθρα, συμπεριλαμβανομένων των νικών στο Spa, Albi και Le Castellet.
Ο Γκασλί μεταφέρθηκε στην κατηγορία των 2 λίτρων το 2012, οδηγώντας για την R-Ace GP στο Formula Renault Eurocup. Τερμάτισε δέκατος με έξι τερματισμούς στους πόντους, συμπεριλαμβανομένων βάθρων στο Spa και το Nürburgring. Είχε επίσης επτά εκκινήσεις στο Formula Renault 2.0 Northern European Cup με την ίδια ομάδα, παίρνοντας ένα βάθρο στο Nürburgring.
Εντάχθηκε στην Arden το 2014 για τη Formula Renault 3.5 Series το 2014, ως μέλος της ακαδημία οδηγών της Red Bull. Τελείωσε τη σεζόν ως δεύτερος πίσω από τον άλλο οδηγό της Red Bull Κάρλος Σάινθ., συγκεντρώνοντας οκτώ βάθρα σε δεκαεπτά αγώνες.
GP2 Series
Ο Γκασλί έκανε το ντεμπούτο του στο GP2 το 2014 στην πίστα της Monza για το ιταλικό Grand Prix, αντικαθιστώντας τον οδηγό της Caterham Racing, Tom Dillmann, ο οποίος είχε δεσμεύσεις σε άλλες σειρές αγώνων και δεν μπόρεσε να συμμετάσχει σε αγώνες της σειράς GP2 εκείνο το Σαββατοκύριακο. Στη συνέχεια συμμετείχε σε δοκιμές μετά τη σεζόν, οδηγώντας για την DAMS και υπέγραψε με τη γαλλική ομάδα για να αγωνιστεί μαζί με τον Βρετανό οδηγό Alex Lynn, οδηγό ανάπτυξης της Williams. Παρόλο που πήρε τρεις pole και τέσσερα βάθρα, ο Gasly γνώρισε μια άνιση σεζόν, συμπεριλαμβανομένης της πρόκλησης συγκρούσεων στο Bahrain, Spa και Yas Marina, που τον είδε να τερματίζει όγδοος, δύο θέσεις πίσω από τον συμπαίκτη του Lynn.
Έκανε τη μετάβαση στην Prema Powerteam με συμπαίκτη τον δευτεραθλητή της Ευρωπαϊκής Φόρμουλα 3 και πρωτάρη στο πρωτάθλημα GP2 Αντόνιο Τζιοβινάτσι για το 2016. Πήρε το πρωτάθλημα εκείνη τη σεζόν.
Φόρμουλα Ε
Ο Γκασλί έκανε μια εμφάνιση στη Φόρμουλα Ε για τη Renault e.dams όπου αντικατέστησε τον Σεμπαστιέν Μπουεμί για το ePrix της Νέας Υόρκης, λόγω των δεσμεύσεων του στο Παγκόσμιο Πρωτάθλημα Αντοχής. Στον πρώτο αγώνα του Σαββατοκύριακου, ο Γκασλί ανέκτησε από μια κακή πρόκριση στην 19 θέση για να τερματίσει έβδομος στον αγώνα ντεμπούτο του. Ο Γκασλί σχεδόν τερμάτισε στο βάθρο στον δεύτερο αγώνα, χτυπώντας τον τοίχο στην έξοδο της τελευταίας στροφής, ενώ αγωνιζόταν για την τρίτη και "κουτσαίνοντας" μέχρι τη γραμμή του τερματισμού με μεγάλες ζημιές στην τέταρτη.
Φόρμουλα 1
Τον Δεκέμβριο του 2013 ανακοινώθηκε η ένταξη του Γκασλί στην ακαδημία της Red Bull για τη σεζόν του 2014 μαζί με τον μελλοντικό συμπαίκτη στο GP2 Άλεξ Λιν και τον μελλοντικό συμπαίκτη στη Σκουντερία Τόρο Ρόσο Κάρλος Σάινθ. Η πρώτη εμπειρία του με μηχανήματα της Φόρμουλα 1 ήρθε τον Μάιο του 2015 σε δοκιμές κατά τη διάρκεια της σεζόν στην πίστα της Καταλονίας. Οδήγησε την STR10 της Τόρο Ρόσο στην πρώτη ημέρα των δοκιμών και την RB11 της Red Bull στη δεύτερη ημέρα, καταγράφοντας συνολικά 203 γύρους. Αργότερα δοκίμασε ξανά το RB11 στο Red Bull Ring τον Ιούνιο και ονομάστηκε επίσημα εφεδρικός οδηγός της Red Bull τον Σεπτέμβριο. Συνέχισε τις δοκιμές για τις Red Bull και Toro Rosso κατά τις σεζόν 2016 και 2017.
Τόρο Ρόσο (2017–2018)
Οι Γκασλί και Χάρτλεϊ έγιναν πλήρεις οδηγοί της Τόρο Ρόσο για το 2018. Στο Γκραν Πρι του Μπαχρέιν, Ο Γκασλί προκρίθηκε στην έκτη θέση, αλλά ανέβηκε στην πέμπτη μετά από μία τιμωρία του Λιούις Χάμιλτον. Εντέλει τερμάτισε τον αγώνα στην τέταρτη θέση, κερδίζοντας τους πρώτους του βαθμούς στη Φόρμουλα 1. Μια εβδομάδα αργότερα στο Γκραν Πρι της Κίνας, προσέκρουσε στον συμπαίκτη του Χάρτλεϊ, κάτι που οι δύο ομολόγησαν ως «κακή επικοινωνία». Ο Γκασλί κατέγραψε άλλους τέσσερίς τερματισμούς στους πόντους κατά τη διάρκεια της σεζόν, συμπεριλαμβανομένης μιας έβδομης θέσης στο Γκραν Πρι του Μονακό και μιας έκτης στην Ουγγαρία. Τελείωσε τη σεζόν στην 15η θέση του πρωταθλήματος με 29 βαθμούς, άνετα μπροστά από το σύνολο των τεσσάρων βαθμών του Χάρτλεϊ.
Red Bull (2019)
Ο Γκασλί επιβεβαιώθηκε ως οδηγός της Red Bull Racing για το 2019, με συμπαίκτη τον Μαξ Φερστάπεν μετά την αναχώρηση του Ντάνιελ Ρικιάρντο στη Renault. Ο Γκασλί αγωνίστηκε με το RB15 και ήταν σταθερά εκτός ρυθμού του Φερστάπεν. Τερμάτιζε έναν γύρο πίσω από τον Φερστάπεν σε αρκετούς αγώνες νικώντας τον στις κατατακτήριες σε μια μόνο περίσταση, στο Γκραν Πρι του Καναδά, όταν ο Φερστάπεν παρεμποδίστηκε από μια κόκκινη σημαία. Στα Γκραν Πρι Κίνας και Μονακό, κατέγραψε τον ταχύτερο γύρο. Το καλύτερο αποτέλεσμα για τη Red Bull ήρθε στο Βρετανικό Γκραν Πρι, όπου τερμάτισε τέταρτος μετά τη σύγκρουση των Φερστάπεν και Φέτελ μπροστά.
Ο Γκασλί ήταν υπο αυξανόμενη πίεση στο Ουγγρικό Γκραν Πρι, όπου δέχθηκε γύρο από τον Φερστάπεν κατά τη διάρκεια του αγώνα στον οποίο θα μπορούσε να τον βοηθήσει όταν δεχόταν πίεση από τον Λιούις Χάμιλτον για τη νίκη, αν και ήταν αρκετά πίσω. Παρά την κακή φόρμα του, ο διευθυντής της Red Bull, Κρίστιαν Χόρνερ, δήλωσε ότι ήταν η πρόθεση της ομάδας να διατηρήσει τον Γκασλί μέχρι το τέλος της σεζόν. Από το καλοκαιρινό διάλειμμα, ήταν στην έκτη θέση του πρωταθλήματος με 63 βαθμούς, πέντε βαθμούς μπροστά από τον Κάρλος Σάινθ στην κατώτερη Μακλάρεν. Ο Φερστάπεν, εν τω μεταξύ, είχε καταγράψει 181 πόντους, δύο νίκες, πέντε τερματισμούς στο βάθρο και μία pole position.
Επιστροφή στην Τόρο Ρόσο (2019)
Πριν από το Βελγικό Γκραν Πρι το 2019, ο Γκασλί υποβιβάστηκε στην κατώτερη ομάδα Τόρο Ρόσο με τον Αλεξάντερ Άλμπον να παίρνει τη θέση του. Μετά τη συγκλονιστική ανακοίνωση στη μέση της σεζόν, η Red Bull είπε σε δελτίο τύπου, "Η ομάδα θα χρησιμοποιήσει τους επόμενους εννέα αγώνες για να αξιολογήσει την απόδοση του Άλεξ, προκειμένου να λάβει τεκμηριωμένη απόφαση για το ποιος θα οδηγήσει μαζί με τον Μαξ το 2020." Για τον υποβιβασμό του, ο Κρίστιαν Χόρνερ είπε: "Ο Πιέρ χρειάζεται πραγματικά να πάρει λίγο χρόνο, να σκεφτεί και να πάρει τα μαθήματα στο δεύτερο μέρος του έτους. Τον χρειαζόμαστε απεγνωσμένα να συνειδητοποιήσει περισσότερες δυνατότητες του αυτοκινήτου. "
Κατά τη διάρκεια της υπόλοιπης σεζόν στην Τόρο Ρόσο, πέτυχε πέντε βαθμούς, συμπεριλαμβανομένης της ένατης θέσης στον πρώτο του αγώνα πίσω στην ομάδα στο Βέλγιο. Το καλύτερο αποτέλεσμα ήταν στο χαοτικό Γκραν Πρι στη Βραζιλία. Προκρίθηκε στην έβδομη θέση και εκμεταλλεύτηκε τις αποχωρίσεις του Βαλτέρι Μπότας και των δύο οδηγών της Φερράρι, καθώς και τη σύγκρουση μεταξύ του Λιούις Χάμιλτον και του Άλεξ Άλμπον, για να τερματίσει τον αγώνα στη δεύτερη θέση. Αυτό σηματοδότησε τον πρώτο του τερματισμό στο βάθρο στη Φόρμουλα 1, το καλύτερο αποτέλεσμα της Τόρο Ρόσο μετά από το Ιταλικό Γκραν Πρι του 2008 και τον πρώτο τερματισμό 1–2 της Honda μετά από το Γκραν Πρι της Ιαπωνίας το 1991. Στον γύρο εισόδου του, σημείωσε στο ράδιο: "Αυτή είναι η καλύτερη μέρα της ζωής μου". Τελείωσε τη σεζόν στην έβδομη θέση με 95 πόντους.
Άλφα Τάουρι (2020-)
Ο Γκασλί διατηρήθηκε από την ομάδα, μαζί με τον Κβίατ, καθώς μετονομάστηκαν σε Άλφα Τάουρι. Πέτυχε τέσσερις βαθμούς στους επτά πρώτους αγώνες της σεζόν, με τα καλύτερα αποτελέσματα στην έβδομη θέση στα Γκραν Πρι Αυστρίας και Βρετανίας.
Στο Ιταλικό Γκραν Πρι, ένα πρόωρο πιτ στοπ επέτρεψε στον Γκασλί να περάσει αρκετούς οδηγούς - οι οποίοι έπρεπε να περιμένουν να ανοίξει το pitlane κατά τη διάρκεια μιας διαδικασίας του αυτοκινήτου ασφαλείας - και να ανέβει καθαρά στην τρίτη θέση. Καθώς ο ηγέτης του αγώνα Χάμιλτον μπήκε στα pit για να εκτελέσει ποινή και ο δεύτερος οδηγός Λανς Στρολ έχασε θέσεις στην επανεκκίνηση, ο Γκασλί κληρονόμησε το προβάδισμα του αγώνα και απέκλεισε τον Κάρλος Σάινθ για να πάρει την πρώτη του νίκη στη Φόρμουλα 1. Έγινε ο 109ος διαφορετικός νικητής αγώνων και ο πρώτος Γάλλος οδηγός που κέρδισε ένα Γκραν πρι μετά τη νίκη του Ολιβιέ Πανίς στο του Μονακό το 1996, 24 χρόνια πριν.
Αυτό προκάλεσε εικασίες ότι ο Γκασλί θα μπορούσε να επιστρέψει πίσω στη Red Bull, καθώς ο αντικαταστάτης του στην ομάδα, Άλεξ Άλμπον, τερμάτισε μόλις 15ος. Σημείωσε ότι ήταν «έτοιμος» να το κάνει. Ο διευθυντής της ομάδας του, Φράνς Τόστ επαίνεσε τον αγώνα του, αλλά απέρριψε το ενδεχόμενο να επιστρέψει σύντομα στη Red Bull. Τερμάτισε τη σεζόν του 2020 στη 10η στο πρωτάθλημα με 75 πόντους, μπροστά από τον συμπαίκτη του Κβίατ με 32 πόντους.
2021
Ο Γκασλί διατηρήθηκε από την Άλφα Τάουρι για το 2021, σε συνεργασία με τον Ιάπωνα Γιούκι Τσουνόντα. Στο Γκραν Πρι του Αζερμπαϊτζάν, πήρε το τρίτο βάθρο της καριέρας του μετά από μάχη με τους Σαρλ Λεκλέρ και Λάντο Νόρις για την τρίτη θέση στον τελευταίο γύρο. Αρχικά ξεκίνησε τέταρτος, έπεσε στην πέμπτη θέση νωρίς στον αγώνα, αλλά επωφελήθηκε από την αποτυχία των ελαστικών για τον Μαξ Φερστάπεν και ένα λάθος του Λούις Χάμιλτον στα τελευταία στάδια. Στην Ιταλία, ο Γκασλί τράκαρε στο σπριντ με αποτέλεσμα το μπροστινό του φτερό να σφηνωθεί κάτω από τους τροχούς του. Αποσύρθηκε από το Γκραν Πρι στον 4ο γύρο λόγω χαλασμένης ανάρτησης. Στο Γκραν Πρι της Ρωσίας, τερμάτισε στη 13η, ένα γύρο πίσω μετά από μια επαφή με τον Λανς Στρολ.
2022
Ο Γκασλί θα συνεχίσει να αγωνίζεται για την Άλφα Τάουρι για το 2022 μαζί με τον Τσουνόντα.
Λάγιος Γκοντς
Ο Λάγιος Γκοντς (ουγγρικά: Lajos Göncz), (16 Ιουνίου 1887, Κόζεκ, Αυστροουγγαρία - 14 Οκτωβρίου 1974, Παρίσι, Γαλλία) ήταν Ούγγρος αθλητής της αντισφαίρισης. Ήταν, επίσης, ο πατέρας του πολιτικού και συγγραφέα Άρπαντ Γκοντς, ο οποίος διετέλεσε και πρόεδρος της Ουγγαρίας μεταξύ 1990 και 2000.
Πιερ Γκασλί
Το παράπονο του Γκασλί πως πονούσε στους τελευταίους γύρους του Γκραν Πρι Σαουδικής Αραβίας του 2022
Στους τελευταίους 15 γύρους του Γκραν Πρι Σαουδικής Αραβίας του 2022 ο Γκασλί παραπονέθηκε πως πονούσε κι είπε πως χάρηκε που κατάφερε και τερμάτισε έστω και στην 8η θέση. Συγκεκριμένα είπε μεταξύ άλλων: '''Είμαι χαρούμενος που τερμάτισα έστω και στην 8η θέση όμως έζησα τους χειρότερους κι επίπονους 15 γύρους της καριέρας μου. Δεν ξέρω τι συνέβη με το στομάχι μου αλλά πέθαινα μέσα στο μονοθέσιο. Ούρλιαζα απ' τους πόνους κι είμαι χαρούμενος που τελείωσε ο αγώνας και πήρα έστω και την 8η θέση. Πονούσα πολύ κατά την επιβράδυνση και στις αριστερές στροφές. Σε κάθε αριστερή στροφή ένιωθα σαν να με μαχαιρώνανε. Ήταν κυρίως απ' τη δεξιά πλευρά που πονούσα και πρέπει οπωσδήποτε να δω ένα γιατρό. Στους τελευταίους γύρους προσπαθούσα απλά να επιβιώσω. Πονούσα τόσο πολύ που μετρούσα τους γύρους μέχρι το τέλος'''.
Λάγιος Γκοντς
Ο Γκοντς γεννήθηκε στο Κόζεκ σε ρωμαϊκή καθολική οικογένεια ευγενικής καταγωγής. Ήταν γιος του Άρπαντ Γκοντς (1858-1928), ο οποίος διετέλεσε αναπληρωτής υπουργός και της Ναταλία ντε Μανκόβουκ (περίπου 1870-1943). Είχε τέσσερις μεγαλύτερες αδελφές. Η οικογένειά του προέρχονταν από την Csáktornya, στην επαρχία Ζάλα (σήμερα Κάκοβατς της Κροατίας), όπου ο παππούς του, Λάγιος Γκοντς, ήταν φαρμακοποιός και συμμετείχε στην Ουγγρική επανάσταση του 1848.
Ο Γκοντς ήταν ανώτερος υπάλληλος στα Ουγγρικά ταχυδρομεία, πριν γίνει επαγγελματίας παίκτης της αντισφαίρισης κι έπειτα και προπονητής. Συμμετείχε στους Ολυμπιακούς αγώνες του 1924, όπου έχασε από τον Ρενέ Λακόστ στο απλό, στο δεύτερο γύρο (0-6, 0-6, 1-6). Έπαιξε επίσης στο διπλό ανδρών με συμπαίκτη τον Κάλμαν Κιρτσμαγιάρ όπου έχασαν από τους Γουίλιαμς και Γουάτσμπαρν (1-6, 0-6, 0-6). Μετά το τέλος της καριέρας του έγινε προπονητής και λέκτορας στο Ουγγρικό βασιλικό κολλέγιο φυσικής αγωγής. Στις αρχές της δεκαετίας του 1930 ήταν προπονητής της νεανικής ομάδας τένις της Ουγγαρίας στην Ουγγρική ομοσπονδία αντισφαίρισης.
Πιερ Γκασλί
Εξωτερικοί σύνδεσμοι
Κατηγορία:Γάλλοι οδηγοί Φόρμουλα 1
Λάγιος Γκοντς
Παντρεύτηκε στη Βουδαπέστη την Ιλόνα Χάιμαν, η οποία γεννήθηκε στην Τρανσυλβανία αλλά μεγάλωσε στη Βουδαπέστη κι είχε εβραϊκές και σοβιετικές ρίζες, και απέκτησαν έναν γιο, τον Αρπάντ.
Έγραψε το βιβλίο A tenniszjáték iskolája, το 1928.
Πηγές
Κατηγορία:Ούγγροι αθλητές της αντισφαίρισης Κατηγορία:Ούγγροι προπονητές της αντισφαίρισης
Ζαν Μελιέ
Ο Ζαν Μελιέ (γαλλικά: Jean Meslier ή Mellier· 15 Iουνίου 1664 – 17 Ιουνίου 1729), ήταν Γάλλος Καθολικός ιερέας (αββάς), ο οποίος έγραψε ένα φιλοσοφικό δοκίμιο με σκοπό την προώθηση του αθεϊσμού, το οποίο ανακαλύφθηκε, μετά τον θάνατό του. Το κείμενο αυτό περιγράφεται από τον συγγραφέα ως «διαθήκη» για τους ενορίτες του και καταγγελία κάθε θρησκείας.
Βιογραφία
O Μελιέ γεννήθηκε στην κοινότητα Μαζερνί, ένα οικισμό στην επαρχία Αρδέννες της βόρειας Γαλλίας. Ο πατέρας του ήταν υφασματέμπορας. Άρχισε να μαθαίνει λατινικά από έναν γείτονά του ιερέα το 1678 και τελικά εντάχθηκε σε ιερατική σχολή όπου διακρίθηκε γα την ευφυΐα και φιλομάθεια του και τελικά εντάχθηκε σε ιερατική σχολή. Αργότερα ισχυρίστηκε, στον πρόλογο του βιβλίου του, ότι η ένταξη του έγινε για να ευχαριστήσει τους γονείς του. Στο τέλος των σπουδών του, χειροτονήθηκε, και στις 7 Ιανουαρίου 1689 έγινε ιερέας στο Ετρεπινύ, στην Καμπανία, σε ηλικία 25 χρονών.
Ρίτα Κούτι Κις
Η Ρίτα Κούτι Κις (ουγγρικά : Rita Kuti Kis), γεννημένη στις 13 Φεβρουαρίου 1978 στην πόλη Lengyeltóti, είναι πρώην αθλήτρια της αντισφαίρισης από την Ουγγαρία.
Το 2000 όταν κέρδισε τον μοναδικό της τίτλο στο WTA Tour στο απλό στο Σάο Πάολο και το 2005 τον μοναδικό στο διπλό. Την ίδια χρονιά έφθασε στον τρίτο γύρο του Γαλλικού Όπεν χάνοντας από τη Μόνικα Σέλερς και νίκησε στη συνέχεια την επερχόμενη Ελένα Ντόκιτς στον πρώτο γύρο του Αυστραλιανού Όπεν.
Έχει αγωνιστεί με την Ουγγαρία στο Φεντ καπ από το 1994 έως το 2003 σε 6 διοργανώσεις με ρεκόρ 12 νίκες και 9 ήττες.
Συμμετείχε για την Ουγγαρία στους Ολυμπιακούς αγώνες του 2000 στο Σίδνεϊ όπου αποκλείστηκε από τον πρώτο γύρο του απλού.
Αποχώρησε από το επαγγελματικό τένις το 2006.
Παραπομπές
Κατηγορία:Ουγγαρέζες αθλήτριες της αντισφαίρισης
Ζαν Μελιέ
Η εισαγωγική επιστολή
Όταν ο Μελιέ πέθανε, βρέθηκε στο σπίτι του μία εισαγωγική επιστολή η οποία παρέπεμπε σε τρία αντίγραφα ενός χειρόγραφου 633 σελίδων που είχαν κατατεθεί στο αρμόδιο δικαστικό κατάστημα της ενορίας του Στην επιστολή με παραλήπτες τους εφημέριους της περιφέρειας του, αποκαλύπτει πως η θρησκεία είναι απλώς μόνο «πλάνη, ψέμα και απάτη» και παροτρύνει τους συναδέλφους του να αποσκιρτήσουν. Προβλέποντας την απάντηση των συναδέλφων του, συνεχίζει λέγοντας πως «να με καθυβρίσετε είναι ανώφελο». Κατηγορεί τον χριστιανισμό ως ειδωλολατρική θρησκεία, και σχολιάζει για τον Ιησού ως τυφλό που «ένας τυφλός που καθοδηγεί άλλον τυφλό, θα καταλήξουν και οι δυο στον λάκκο»
Στην επιστολή του Μελιέ, διαφαίνεται η υλιστική του αθεΐα, η μηδενιστική του απαισιοδοξία, η πικρή ειρωνεία και η κοινωνική του εξέγερση.
Περιεχόμενο της Διαθήκης
Ο τίτλος του χειρογράφου είναι εύγλωττος: «Υπόμνημα των σκέψεων και των συναισθημάτων του Ζαν Μελιέ, ιερέως, εφημερίου του Ετρεπενύ και του Μπαλβαϊβ, επί μιας σειράς σφαλμάτων και καταχρήσεων της διαγωγής και της πολιτείας των ανθρώπων, όπου ο καθείς διακρίνει αποδείξεις σαφείς και προφανείς της ματαιότητας και της αναλήθειας όλων των θεοτήτων και όλων των θρησκειών του κόσμου, με παραλήπτη τους ενορίτες του, μετά τον θάνατο του, ώστε να χρησιμεύσει ως τεκμήριον αληθείας εις αυτούς και εις όλους τους ομοίους του» Το υπόμνημα αυτό, χωρίζεται σε οκτώ μέρη, καθένα το οποίο αποτελεί μια «απόδειξη της ματαιότητας και της αναλήθειας των θρησκειών»
Θεός δεν υπάρχει
Ένα από τα βασικά θέματα του έργου του Μελιέ είναι πως θεός δεν υπάρχει. Αν υπήρχε, η ύπαρξη του θα ήταν προφανής, θα ήταν ορατή. Σύμφωνα με τον Μελιέ, θα γνωστοποιούσε τη βούληση του αντί να αφήνει τους ανθρώπους να ερίζουν για αυτό. Από την επιμονή της αόρατης θεότητας, συνάγεται το συμπέρασμα πως είτε ο θεός χλευάζει τον άνθρωπο, εγκαταλείποντας τον στην άγνοια, είτε ότι δεν υπάρχει. Υποστηρίζει πως πρέπει κάποιος να εγκαταλείψει τη λογική του για να πιστέψει, ενώ βλέπει το σύμπαν ως ένα μέρος ελεεινότατο, γεμάτο συμφορές κι ελαττώματα όπου οι άνθρωποι υποφέρουν. Επιπλέον, κάνει επίθεση στο οντολογικό επιχείρημα για την ύπαρξη του θεού. Σύμφωνα με τον Μελιέ, η πίστη είναι μια τυφλή δοξασία.
Το μόνο ον είναι η ύλη
Το μοναδικό αναγκαίο ον είναι η ύλη, σύμφωνα με τον Μελιέ. Ο υλισμός του βασίζεται στο έργο του Καρτέσιου, χωρίς να το αποδέχεται εξ ολοκλήρου. Ο Μελιέ επαναδιαπραγματεύεται το θέμα της λεπτεπίλεπτης ύλης το οποίο ανακάλυψε στον Λουκρήτιο. Απορρίπτει και την ύπαρξη της ψυχής ξέχωρης από την ύλη, όπως και το ενδεχόμενο της μετεμψύχωσης ως γελοιωδέστατη ιδέα. Ωστόσο δεν διακατέχεται από θεοποίηση της ύλης ως μια μορφή πανθεϊσμού. Δεν αποδίδει μεταφυσικές ιδιότητες στο Μέγα Όλον, όπως ο Σπινόζα.
Κριτική της Αποκάλυψης
Ο Μελιέ ταξινομεί τις ασυνέπειες της Βίβλου, των μύθων του κατακλυσμού, της κιβωτού, σχολιάζει τον θεό που σκοτώνει εβδομήντα χιλιάδες ανθρώπους για να τιμωρήσει τον Δαβίδ επειδή έκανε απογραφή του λαού. Ο Μελιέ σχολιάζει την επινόηση της αλληγορικής ερμηνείας των Γραφών, που συνεπώς είναι δυνατή πλέον μια οποιαδήποτε ερμηνεία των κειμένων. Καταλογίζει πως την αλληγορική ερμηνεία την επινόησε «αυτός ο μέγας φανφαρόνος, ο Παύλος» O Μελιέ ανθολογεί σαράντα σελίδες από τις πλέον κραυγαλέες ερμηνείες των Πατέρων της Εκκλησίας.
Ιησούς ο «αρχιφανατικός»
Ο Μελιέ ασχολήθηκε και με το κεντρικό πρόσωπο του Χριστιανισμού. Παραδέχεται πως είναι υπαρκτό πρόσωπο όμως «υπήρξε ένας άνδρας απολύτως ανάξιος, χωρίς χάρισμα, πνεύμα, γνώση δεξιότητα, ένας άνδρας που περιφρονήθηκε εντελώς στον κόσμο· ένας τρελός, ένας άμυαλος, ένας άθλιος φανατικός, ένας δύστυχος αχρείος». O Ιησούς υπήρξε παρανοϊκός με εξεζητημένες παραβολές και διαθέτει μια διεστραμμένη πλευρά: δοξάζει την οδύνη και ενώ δηλώνει πως ήρθε να σώσει τους ανθρώπους, δηλώνει ότι στην πλειονότητα τους είναι καταδικασμένοι. Η διδασκαλία του ασυνάρτητη: μην μεριμνάτε για τροφή και ενδυμασία, εμπιστευθείτε τη θεία πρόνοια όπως τα πετεινά του ουρανού. Θα ήταν όντως περίεργο να εμπιστευτούν οι άνθρωποι μια τέτοια υπόσχεση. Η ιστορία περί κόλασης- που θα πάνε ένα πλήθος ψυχών- και περί λυτρώσεων, εξηγείται με δυο τρόπους: είτε είναι αξιοθρήνητη αποτυχία, είτε είναι απάτη. Ο Μελιέ διαλέγει τη δεύτερη εκδοχή. Διερωτάται αν ο Χριστός ήρθε ως σωτήρας της ανθρωπότητας, γιατί απαιτούνται ακόμη μετάνοιες;
Το επιστέγασμα της κριτικής στον Ιησού είναι: προκειμένου ο Θεός να λυτρώσει ένα ανθρώπινο σφάλμα, αντί να επινοήσει κάτι καλύτερο, στέλνει τον γιο του να θανατωθεί εξαναγκάζοντας τους συνεπώς να διαπράξουν μια αμαρτία σοβαρότερη από την πρώτη, με στόχο τη σωτηρία τους! Διότι η σταύρωση δεν παρέχει σωτηρία αφενός και αφετέρου πρέπει να πραγματοποιηθεί από ανθρώπους.
Ιστορία παρανοϊκων
Τον Μελιέ τον απασχολεί «πως πείστηκαν επομένως, άνθρωποι λογικοί και συνετοί για πράγματα τόσο παράδοξα και παράλογα;» Αναρωτιέται αν οι άνθρωποι όντως πιστεύουν αυτές τις θεωρίες. Φαίνεται πως ο Μελιέ, ο οποίος ήταν εξομολόγος για σαράντα χρόνια, δεν πιστεύει πως οι χριστιανικές πεποιθήσεις είχαν ισχύ. Γράφει πως «όσοι από του ανθρώπους του λαού έχουν έστω ελάχιστο πνεύμα και λογική, παρά την απόλυτη άγνοια τους στον τομέα των ανθρώπινων επιστημών, διακρίνουν και διαισθάνονται, ίσως, κατά κάποιον τρόπο τη ματαιότητα και την πλαστότητα των όσων τους παρουσιάζονται ως αληθή σχετικά με το θέμα, εμφανιζόμενοι κατά κάποιον τρόπο να πιστεύουν μόνο δια της βίας, παρά τη θέληση τους, ενάντια στη δική τους σοφία, ενάντια στην ίδια τη λογική τους και ενάντια στα ίδια τους τα αισθήματα, ή μάλλον πασχίζουν να πιστέψουν ότι τους λένε σχετικά.
Ο Μελιέ, καταλογίζει στην Εκκλησία την υποστήριξη της τυραννίας και της κοινωνικής αδικίας. Κανονικά οι άνθρωποι είναι εκ φύσεως ίσοι, όμως οι ευγενείς μαζί με τον εκκλησία (μαζί με δικαστικούς) κατέστρεψαν δια της βίας αυτή την ισότητα. Πάντως δεν εκθειάζει την επανάσταση και ζητεί απλώς διάδοση των ανατρεπτικών του ιδεών.
Aνάλυση της Διαθήκης
Ο Μελιέ δεν φαίνεται να κινήθηκε από θέληση για εκδίκηση, αλλά από αγάπη για την αλήθεια και την αποστροφή του για την αδικία και μοχθηρία των ισχυρών. Το ύφος του σχολιάστηκε αρνητικά, αλλά ο στοχασμός του είναι δυναμικός και το σύστημα του χαρακτηρίζεται από τέλεια συνοχή. Υπό αυστηρά κριτήρια το έργο του είναι φιλοσοφικό, ανήκει στην υλιστική φιλοσοφία αλλά δεν είναι οπαδός του Gassendi ή του Σπινόζα. Η μεθοδολογία του είναι Καρτεσιανή. Παρόλα αυτά, φαίνεται να αγνοεί τη σύγχρονη του επιστημονική βιβλιογραφία και βασίζεται περισσότερο στους αρχαίους, τον Διαγόρα, τον Θεόδωρο, τον Πλίνιο, τον Τριβωνιανό και άλλους.
Για τη σύνταξη ενός τέτοιου ογκωδέστατου έργου, ο Μελιέ εργάστηκε πεισματικά. Αντέγραψε με πένα από φτερό χήνας, με μια λεπτότατη γραφή, συνολικά τρεις χιλιάδες πεντακόσιες τυπωμένες σελίδες, υπό το αμυδρό φως του κεριού, χωρίς να γίνει αντιληπτός από κανένα. Απαιτείται γερή δόση ψυχρού μίσους κατά της θρησκείας για να καταφέρει κάτι τέτοιο, χωρίς να λυγίσει. Ο Μελιέ πάντως γνωρίζει ότι θα συκοφαντηθεί μετά θάνατον, όμως ο ίδιος σπέρνει απλά ένα σπόρο: «αυτό θα γίνει υπόθεση ανθρώπων με πνεύμα και κύρος, ας γίνει υπόθεση σοφών γραφίδων, ανθρώπων εύγλωττων, ώστε να πραγματευθούν επάξια το θέμα και να υποστηρίξουν, όπως πρέπει, την πλευρά της δικαιοσύνης και της αλήθειας, θα το κάνουν με ένα τρόπο ασύγκριτα καλύτερα από το δικό μου»
Στον πρόλογο της μεταθανάτιας πραγματείας του, ο Μελιέ εξηγεί γιατί γράφει το έργο του: για να προσγειώσει στην πραγματικότητα τους ενορίτες του. Συναισθανόμενος ότι μπορεί να κατηγορηθεί για υποκρισία, εξηγεί ότι ποτέ δεν έδειξε ζήλο στην εκτέλεση των καθηκόντων του, τα οποία εκπλήρωνε με δυσφορία. Εξήγησε ότι δεν είχε πει όσο ήταν ζωντανός τις απόψεις του, φοβούμενος τη βαναυσότητα των τυράννων. Πράγματι, το 1700 στη Ρεμς, ο Λεφέβρε είχε παραδοθεί στην πυρά, στη Φρεν το 1728, ιερέας κατηγορήθηκε για αθεϊσμό και μόλις κατάφερε να γλυτώσει από τη θανατική ποινή, αποδεχόμενος να εγκλειστεί δια παντός σε μοναστήρι, ενώ ο κριτικός της εκκλησίας Pietro Gianonne πέθανε στη φυλακή.
Η σκέψη του Μελιέ
Στη «Διαθήκη» ((Testament), ο Μελιέ αποκηρύττει όχι μόνο το συμβατικό Θεό του Χριστιανισμού, αλλά ακόμα και τον Θεό της φυσικής θρησκείας των θεϊστών,. Για τον Μελιέ, η ύπαρξη του κακού είναι ασυμβίβαστη με την ιδέα ενός καλού και σοφού Θεού. Επίσης αρνήθηκε οποιαδήποτε πνευματική αξία που θα μπορούσε να αποκτηθεί από τον πόνο, και χρησιμοποίησε την επιχειρηματολογία για τον σχεδιασμό (argument from design) ενάντια στον Θεό, δείχνοντας τα κακά που έχει επιτρέψει σε αυτόν τον κόσμο. Για τον Μελιέ οι θρησκείες είναι κατασκευάσματα που προωθούνται από την άρχουσα τάξη. Αν και οι πρώτοι Χριστιανοί ήταν υποδειγματικοί στο μοίρασμα των αγαθών τους, ο Χριστιανισμός είχε από καιρό εκφυλιστεί ενθαρρύνοντας την αποδοχή του πόνου και την υποταγή στην τυραννία που ασκούνταν από τους βασιλείς της Γαλλίας: η αδικία εξηγούνταν ως το θέλημα ενός πάνσοφου Θεού. Κανένα από τα επιχειρήματα που χρησιμοποιούνται από τον Μελιέ ενάντια στην ύπαρξη του Θεού δεν ήταν πρωτότυπο. Στην πραγματικότητα προέρχονταν από βιβλία γραμμένα από ορθοδόξους θεολόγους στη συζήτηση μεταξύ των Ιησουιτών, Καρτεσιανών, και Γιανσενιστών. Η αδυναμία των παραπάνω να συμφωνήσουν σε μια απόδειξη για την ύπαρξη του Θεού ήταν ένας πολύ καλός λόγος για τον Μελιέ, για να πειστεί ότι υπήρχαν επιτακτικοί λόγοι για τη μη πίστη στον Θεό.
Η φιλοσοφία του Μελιέ ήταν αθεϊστική. Επίσης αρνήθηκε την ύπαρξη της ψυχής και απέρριπτε την ιδέα της ελεύθερης βούλησης. Στο Κεφάλαιο V, ο ιερέας γράφει: «Αν ο Θεός είναι ακατάληπτος στον άνθρωπο, φαίνεται λογικό να μην Τον σκέφτομαι καθόλου». Ο Μελιέ αργότερα περιγράφει τον Θεό ως «χίμαιρα» και υποστηρίζει ότι η υπόθεση του Θεού δεν είναι προϋπόθεση για την ηθική. Στην πραγματικότητα, καταλήγει στο συμπέρασμα ότι «είτε υπάρχει Θεός ή όχι [...] οι άνθρωποι έχουν ηθικά καθήκοντα και θα είναι πάντα έτσι, εφόσον διαθέτουν τη δική τους φύση». μικρογραφία|258x258εσ|Η Εκκλησία του Étrépigny.
Απήχηση
Εξίσου γνωστή είναι η έκδοση από τον Ντιντερό: «Και με τα έντερα του τελευταίου παπά ας στραγγαλίσουμε τον λαιμό του τελευταίου βασιλιά.» Κατά τη διάρκεια των πολιτικών ταραχών του Μάη του 1968, οι ριζοσπάστες φοιτητές της Επιτροπής Κατοχής της Σορβόννης παραφράζοντας τον Μελιέ, δήλωναν ότι «Η ανθρωπότητα δεν θα είναι ευχαριστημένη μέχρι ο τελευταίος καπιταλιστής κρεμαστεί με τα έντερα του τελευταίου γραφειοκράτη..»
Ο Μελιέ, επίσης, επιτέθηκε σφοδρά στην κοινωνική αδικία και σκιαγράφησε ένα είδος αγροτικού πρωτο-κομμουνισμού. Ως εκ τούτου διακήρυττε ότι όλοι οι άνθρωποι ανήκουν σε μια κοινότητα στην οποία ο πλούτος θα αποδίδεται στο κοινό καλό, και ο καθένας θα μπορεί να εργαστεί. Βασισμένες στην αγάπη και την αδελφοσύνη αυτού του είδους οι κοινότητες θα συμμαχούν για να βοηθήσει η μία την άλλη και να διατηρούν την ειρήνη.
Οι περιλήψεις της Διαθήκης (extraits)
Ο Βολταίρος δημοσίευσε τη δική του λογοκριμένη έκδοση ως Extraits de sentiments de Jean Meslier (πρώτη έκδοση, 1762). H έκδοση του Βολταίρου άλλαξε την ουσία των επιχειρημάτων του Μελιέ, έτσι ώστε αυτός να φαίνεται ότι είναι θεϊστής—όπως ο ίδιος—και όχι άθεος. Ένα άλλο βιβλίο με τίτλο Good Sense (Le Bon Sens), που δημοσιεύτηκε ανώνυμα το 1772, είχε συχνά αποδοθεί στον Μελιέ, αλλά στην πραγματικότητα είχε γραφτεί από τον Baron d'Holbach.
Η πλήρης Διαθήκη του Μελιέ δημοσιεύθηκε σε αγγλική μετάφραση (από τον Michael Shreve) για πρώτη φορά το 2009.
Κληρονομιά
Ο σύγχρονος φιλόσοφος Μισέλ Ονφρέ (Michel Onfray) στο βιβλίο του «In Defense of Atheism» (για την Υπεράσπιση του Αθεϊσμού), περιγράφει τον Μελιέ ως το πρώτο πρόσωπο που έγραψε ένα πλήρες κείμενο για την υποστήριξη του αθεϊσμού. Ο θεωρητικός του πολιτισμού Ραούλ Βανεγκέμ (Raoul Vaneigem) που ανήκε στην Καταστασιακή Διεθνή εξήρε τον Μελιέ για την αντίθεσή του στην ιεραρχική εξουσία, υποστηρίζοντας ότι «το τελευταία ολοκληρωμένα δείγματα ιερέων πραγματικά πιστών στην επαναστατική προέλευση της θρησκείας τους ήταν ο Μελιέ και ο Ζακ Ρου (Jacques Roux) οι οποίοι προήγαγαν την εξέγερση».
Σύμφωνα με τον Κόλιν Μπρούερ (2007), ο οποίος είναι συμπαραγωγός ενός έργου για τη ζωή του Μελιέ: Οι ιστορικοί διαφωνούν για το ποιος ήταν ο πρώτος απροκάλυπτα, μετακλασικός άθεος, αλλά ο Μελιέ ήταν δίχως αμφιβολία ο πρώτος που έβαλε το όνομά του σε ένα αναμφισβήτητα αθεϊστικό έγγραφο. Ότι αυτό το σημαντικό γεγονός είναι σε μεγάλο βαθμό μη αναγνωρισμένο (ο Μελιέ δεν αναφέρεται καθόλου από τον Ρίτσαρντ Ντόκινς και τον Τζόναθαν Μίλερ στην πρόσφατη τηλεοπτική σειρά τους για τον αθεϊσμό) οφείλεται, εν μέρει στον Βολταίρο, που δημοσίευσε, το 1761, ένα εντελώς διαστρεβλωμένo απόσπασμα του έργου του, στο οποίο παρουσιάζεται ως θεϊστής ενώ αποσιωπούνται οι αντιμοναρχικές και πρωτοκομμουνιστικές απόψεις του.
Ρέκα Λούκα Γιάνι
Η Ρέκα Λούκα Γιάνι (ουγγρικά: Réka Luca Jani), γεννημένη στην Σιοφόκ στις 31 Ιουλίου 1991, είναι αθλήτρια της αντισφαίρισης από την Ουγγαρία.
Η Γιάνι έχει κερδίσει 19 τίτλους στο απλό και 22 τίτλους στο διπλό στην περιοδεία της ITF. Στις 7 Μαΐου 2012, έφτασε στην καλύτερη κατάταξή της στον αριθμό 147 στον κόσμο. Στις 22 Αυγούστου 2016 έφτασε στο αριθμό 124 στην κατάταξη των διπλών. Παίζοντας για την Ουγγαρία στο Φεντ καπ έχει ρεκόρ κερδών 19-16.
Άρχισε να παίζει σε ηλικία 6 ετών, μιλάει Ουγγρικά και Αγγλικά. Έπαιξε το πρώτο της τελικό στην WTA στο «Brasil Tennis Cup» με συμπαίκτρια την Τιμέα Μπάμπος.
Συμμετείχε για την Ουγγαρία στους Ολυμπιακούς αγώνες του 2016 στο Ρίο ντε Τζενέιρο. Συμμετείχε μόνο στο διπλό γυναικών με συμπαίκτρια την Τιμέα Μπάμπος όπου αποκλείστηκαν στον πρώτο γύρο.
BoxGroup
Η BoxGroup είναι εταιρία επενδυτικού ταμείου με βάση την Νέα Υόρκη. Η εταιρεία ιδρύθηκε το 2007 από τον Ντέιβιντ Τισχ, εγγονό του επιχειρηματία Laurence A. Tisch, και Αδάμ Ρότενμπεργκ.
Παραπομπές
Κατηγορία:Επιχειρήσεις
Dragon Quest III
To Dragon Quest III: The Seeds of Salvation (ιαπωνικά: ドラゴンクエストIII そして伝説, χέπμπορν: Doragon Kuesuto Surī - Soshite Densetsu e) είναι ένα βιντεοπαιχνίδι ρόλων, που αναπτύχθηκε από τη Chunsoft και κυκλοφόρησε από την Enix, το 1988, αρχικά για Famicom στην Ιαπωνία και αργότερα για NES στη Βόρεια Αμερική. Το βιντεοπαιχνίδι ανήκει στη σειρά Dragon Quest. Το παιχνίδι υπέστη remake, το 1996, όταν κυκλοφόρησε στην Ιαπωνία για το SNES. Εκτός από αυτό, το παιχνίδι κυκλοφόρησε και το 2001 στο Game Boy Color και στο Wii το 2009 και το 2011. Στις 25 Σεπτεμβρίου του 2014, κυκλοφόρησε για iOS και Android μία έκδοση του παιχνιδιού στην Ιαπωνία, ενώ στις 4 Δεκεμβρίου του ίδιου έτους, παγκοσμίως.
Τα πρώτα τρία παιχνίδια της σειράς έχουν το ίδιο ιστορικό υπόβαθρο, ενώ το Dragon Quest III είναι το πρώτο από αυτά που συμπεριλαμβάνει τον ήρωα Erdrick. Η πλοκή του παιχνιδιού επικεντρώνεται με το βάρος που έχει επωμιστεί ο ήρωας του, να σώσει τον κόσμο από τον Baramos. Έτσι, πρέπει να συγκεντρώσει μία ομάδα, με την οποία θα καταφέρει να βρει τη σπηλιά του Demon Lord Baramos. Οι κριτικές που δέχτηκε το παιχνίδι ήταν ως επί το πλείστον θετικές. Ενώ πολλές ήταν και οι πωλήσεις του, στην Ιαπωνία συνολικά πούλησε 3.8 εκατομμύρια αντίτυπα. Μόνο την πρώτη μέρα που κυκλοφόρησε έφτασε το 1 εκατομμύρια αντίτυπα, αξιοσημείωτο δε είναι, ότι εκείνη τη μέρα έγιναν 300 συλλήψεις μαθητών, οι οποίοι αντί παρευρεθούν στο σχολείο είχαν πάει να προμηθευτούν το βιντεοπαιχνίδι.
Εξωτερικοί σύνδεσμοι
Κατηγορία:Βιντεοπαιχνίδια του 1988 Κατηγορία:Βιντεοπαιχνίδια ρόλων Κατηγορία:Βιντεοπαιχνίδια του Android Κατηγορία:Βιντεοπαιχνίδια του Game Boy Color Κατηγορία:Βιντεοπαιχνίδια του iOS Κατηγορία:Βιντεοπαιχνίδια του NES Κατηγορία:Βιντεοπαιχνίδια του SNES
9GAG
Το 9GAG είναι μια ηλεκτρονική πλατφόρμα και ιστότοπος με έδρα το Χονγκ Κονγκ. Οι χρήστες ανεβάζουν και μοιράζονται περιεχόμενο που δημιουργείται από χρήστες ή άλλο περιεχόμενο από εξωτερικούς ιστότοπους κοινωνικών μέσων. Από τη στιγμή που ο ιστότοπος ξεκίνησε την 1η Ιουλίου 2008, έχει αυξηθεί σε δημοτικότητα, φθάνοντας τα 41,2 εκατομμύρια μέλη στο Facebook, 16.8 εκατομμύρια στο Twitter στις 5 Φεβρουαρίου του 2017 και 58 εκατομμύρια στο Instagram την 4η Οκτωβρίου του 2022.
Τον Δεκέμβριο του 2015 είχε 164 εκατομμύρια επισκέπτες: 7,82% από τη Γερμανία, 7,02% από τις Ηνωμένες Πολιτείες, 5,35% από τη Γαλλία, 4,77% από τη Βραζιλία και 3,93% από την Τουρκία. Από το 2015 η εταιρεία είχε συγκεντρώσει συνολικά 24,5 εκατομμύρια δολάρια. Περιλαμβάνονται οι επενδυτές 500 Ξεκινήματα, Μπέντζαμιν Λινγκ, BoxGroup, Άνταμ Ρότενμπεργκ, Ντέιβιντ Τισχ, Freestyle Capital, Τζέιμς Χονγκ, Φίλιπ Κάπλαν, Σκοτ Μπέινιστερ, Stapleton Inc, Luvtug, και Y Combinator.
Στυλιανός Ματζαπετάκης
Ο '''Στυλιανός Νικ. Ματζαπετάκης ή Ματζαπέτας''' (1850-1935), γόνος ιστορικής οικογένειας της Μεσσαράς Ηρακλείου Κρήτης έλαβε μέρος σε ηλικία μόλις 16 χρονών στην επανάσταση του 1866-9, υπό τον Μιχαήλ Κόρακα.
Σπουδές
Σπούδασε Ιατρική στο Πανεπιστήμιο Αθηνών από όπου αποφοίτησε το 1874, μετεκπαιδεύτηκε στο Πανεπιστήμιο Hôtel-Dieu στο Παρίσι και εργάστηκε ως γιατρός στην Κασταμονή του Πόντου. Πολύγλωσσος και με ευρύτερη μόρφωση υπήρξε αντιπροσωπευτικός τύπος του Ιατροφιλόσοφου της εποχής. Επέστρεψε το 1878 βρίσκοντας την Μεσσαρά σε πλήρη αναρχία.
Πηγές-βιβλιογραφία
Κατηγορία:Έλληνες ιατροί Κατηγορία:Κρητική Πολιτεία Κατηγορία:Βουλευτές της Κρητικής Πολιτείας Κατηγορία:Κρητικοί
Υποστηρικτής (εραλδική)
μικρογραφία|Σφραγίδα της πόλης του [[Βερολίνο|Βερολίνου (1280), που δείχνει το εθνόσημο του Βραδενβούργου, πλαισιωμένο από δύο αρκούδες]] μικρογραφία|Standesscheibe του Σόλοθουρν (π. 1520), με δύο λιοντάρια ως υποστηρικτές Στην εραλδική, υποστηρικτές, μερικές φορές αναφερόμενοι ως «υποστηρίγματα», είναι πρόσωπα ή αντικείμενα, που συνήθως τοποθετούνται σε κάθε πλευρά ενός θυρεού στην εραλδική, και απεικονίζονται να τον κρατούν (να την «υποστηρίζουν»).
Τα στοιχεία που χρησιμοποιούνται ως υποστηρικτές μπορεί να βασίζονται σε πραγματικά ή φανταστικά ζώα, ανθρώπινες μορφές και, σπανίως, φυτά ή άλλα αντικείμενα, όπως είναι οι Ηράκλειες Στήλες στο εθνόσημο της Ισπανίας. Συχνά, όπως και σε άλλα στοιχεία της εραλδικής, αυτά μπορούν να έχουν τοπική σημασία, όπως ο ψαράς και το ορυχείο κασσίτερου, που χρησιμοποιούνται στο Cornwall County council, ή ιστορική σύνδεση, όπως ο λέων της Αγγλίας και ο μονόκερως της Σκωτίας στις δύο παραλλαγές του εθνόσημου του Ηνωμένου Βασιλείου.
Περιφερειακή ανάπτυξη
Παλαιότερα οι συγγραφείς εντοπίζουν την προέλευση των υποστηρικτών σε χρήσεις στο τουρνουά, όπου οι ασπίδες των μαχητών επιθεωρούντο, καθώς τις κρατούσαν δύο άτομα. Έχουν βρεθεί σφραγίδες της μεσαιωνικής Σκωτίας (13ος-14ος αιώνας μ.Χ.), στις οποίες η ασπίδα είχε τοποθετηθεί ανάμεσα σε δύο πλάσματα, που μοιάζουν με σαύρες ή δράκους.
Κατηγορία:Εραλδική
Στυλιανός Εμμ. Ματζαπετάκης
Ο '''Στυλιανός Εμμ. Ματζαπετάκης''' (1940-) είναι Έλληνας φαρμακοποιός και πολιτικός. Υπηρέτησε ως βουλευτής Ηρακλείου από το 1989 ως το 1993 και από το 2000 ως το 2007.
Βιογραφία
Γεννήθηκε στο Ηράκλειο στις 25 Σεπτεμβρίου 1940. Είναι συνταξιούχος φαρμακοποιός συνεχίζοντας μια παράδοση 75 χρόνων. Με τη σύζυγό του, Μιράντα Παπαχατζή, απέκτησαν δυο γιους, τον Μανώλη, χημικό, υπεύθυνο ερευνητικού κέντρου στην Λισαβόνα και τον Παναγιώτη, διοικητικό στέλεχος της Τράπεζας Πειραιώς.
Θήτευσε στην Τοπική Αυτοδιοίκηση εκλεγόμενος από το 1978 δημοτικός σύμβουλος ενώ το 1986 υπήρξε υποψήφιος Δήμαρχος. Αναμείχθηκε στην πολιτική και εκλέχτηκε δύο φορές βουλευτής (στις εκλογές του Ιουνίου του 1989 και του Απριλίου του 1990) με την Νέα Δημοκρατία επί κυβερνήσεως Μητσοτάκη και δύο φορές με το ΠΑΣΟΚ (2000 και 2004) επί κυβερνήσεως Σημίτη.
Το 2007 αποσύρθηκε από την πολιτική και έκτοτε ασχολείται κυρίως με θέματα πολιτισμού, δραστηριοποιούμενος ιδιαίτερα τα τελευταία πέντε χρόνια με το Μουσείο Νίκου Καζαντζάκη στο οποίο διατέλεσε πρόεδρος ως τον Ιανουάριο του 2017.
Δημοπρασία παρθενιάς
Η δημοπρασία παρθενιάς είναι μία δημοπρασία (ή πλειστηριασμός), συχνά δημοσιευμένη στο διαδίκτυο, όπου (συνήθως) ένα κορίτσι αναζητά αγοραστή για την παρθενιά της. Το άτομο που θα δώσει τα περισσότερα χρήματα, θα μπορεί να είναι εκείνο, που συνευρίσκεται πρώτο με την εν λόγω κοπέλα. Σε κάποιες περιπτώσεις, το άτομο που πουλά την παρθενιά του, επικαλείται ηθικούς λόγους όπως για παράδειγμα ότι, μέρος των χρημάτων, θα δοθεί σε φιλανθρωπικό σκοπό, ενώ, γενικότερα, δίνεται έμφαση στην κοινωνική πλευρά του να δώσει κάποιος την παρθενιά του.
Πολλές φορές η αυθεντικότητα αυτών των δημοπρασιών αμφισβητείται και είναι άγνωστο, τελικά, αν ήταν όντως αληθινές. Μερικές από τις πιο γνωστές περιπτώσεις αυτού της δημοπρασίας, όπως αυτή της Νάταλι Ντίλαν το 2008 και της Καταρίνα Μιλιορίνι το 2012, ουδέποτε ολοκληρώθηκαν. Η πρώτη αναφορά τέτοιας δημοπρασίας έγινε το 2004, μέσω διαδικτύου.
Ωστόσο, το 1998, όταν το διαδίκτυο δεν ήταν τόσο διαδεδομένο, υπήρξε η πρώτη διαδικτυακή απάτη, σχετική με το θέμα, όπου δύο κοπέλες παρθένες, θα αναμετέδιδαν ζωντανά τη στιγμή που θα είχαν συνευρεθεί για πρώτη φορά. Η ονομασία της εν λόγω απάτης ήταν Our First Time. Το 1999, σημειώθηκε άλλη μία σχετική απάτη, όπου μαθητής λυκείου, ηλικίας 17 ετών, δημοπράτησε την παρθενιά του μέσω eBay, μεταξύ του ποσού των 10 δολαρίων και 10 εκατομμύρια δολαρίων. Παρόλα αυτά, η δημοπρασία αυτή αφαιρέθηκε.